





         Pluto-utviklingsteam FLU 2 


Referat fra overgangsmøte tirsdag 21. mai 2002, kl. 1240 – 15.30  

PLUTO-flu fagteam for F1-kullet.

PLUTO-flu utviklingsteam for F2B.

(PLUTO =  Prosjekt LærerUtdanning med Teknologisk-pedagogisk Omstilling)
Tilstede:

F1-fagteam: Brit Aa. Husebø (drama), Vivian H. Gullberg (forming), Synnøve Haugen (pedagogikk), Thormod Stangenes (musikk), Guro Oma (styrer i Torvastad barnehage), Nils Fjell (matematikk), Vigdis Vangsnes (drama).

F2-utviklingsteam: Hans Wendelborg (pedagogikk), Anders Haug (naturfag/biologi), Leif Wedøe (naturfag/fysikk).

Felles: Øyvind Bjørkås (studieleder), Bjørn Bjørlykke (norsk), Nils Tore Økland (norsk),  Oddrun Øwre (praksisveileder), Solfrid Nilsen (praksisveileder),  Margrethe Jernes (praksisveileder  og referent). 

Erfaringer og forslag til forbedringer må sees i forhold til ny Rammeplan for utdanning. Inntil denne foreligger, har vi ikke anledning til å foreta større endringer i forhold til f.eks endring av vekting av fagene på de ulike trinn.

Basisgruppenes evne til samarbeid er helt avgjørende for deres faglig utbytte og i forhold til deres fremtidige rolle som førskolelærer og pedagogisk leder. Forslag om å engasjere Aage O. Aakervik til oppstartkurs, noe som dessverre ikke lar seg gjøre, da det skal arrangeres slike oppstartskurs i regi av studieadministrasjonen.

Erfaringer og forslag til forbedringer fra fagteamet FLU 1 – studieåret 2001/2002:

Helhetsinntrykket er at læringsmiljøet ser ut til være svært godt i år. Det er positive og engasjerte deltakere (fag- og praksislærere og studenter) i et fellesskap som beveger seg i retning av dra-kultur. Temperament og konflikter har bidradd til fornyelse.

Perioder

· Temaene/periodene/prosjektene har fungert meget godt i forhold til flere fag, men vi må samtidig erkjenne at faglig-pedagogisk utbytte ikke alltid er like tydelig hos studentene. 

· Periode uke 36 – 42 fungerte spesielt godt i forhold til studentens opplevelse av egen mestring samtidig som de ble tidlig introdusert til betydningen av mestringsglede i barns liv og utvikling.

· Periode 43 – 51 hadde et innhold som alle ble engasjert i, men det ble for ”klumpete” og for tett innpå julen.

· Periode 2 – 6 fungerte bedre enn noensinne, kanskje fordi vi vektla kunstbegrepet og bare det. 

· Periode 7 – 12 hadde ingen helhetlig profil, og ble ikke kommentert her.

· Periode 14 – 17  gav positive erfaringer. 

· Det er en gjennomgående dilemmaopplevelse mellom ønsket om å legge til rette for mer enfaglig fordypning og erkjennelsen av  de praksisnære prosjektenes betydning i denne profesjonsutdanningen

· Enkelte fag uttrykker vanskeligheter med å skape den naturlige og nødvendige kontinuitet i forhold til studentens læringsprosess når det ligger perioder med praksis og prosjekter innimellom. Dette kan ha sammenheng med våre egne vinklinger.

· Praksisfeltet uttrykker at de får bedre muligheter til å gi en mer helhetlig vurdering av studentene når de kommer i praksis til ulike tider i løpet av studieåret. Studentene blir mer synlige.

Forslag til forbedringer:

· Kultursti bør sprees over året, hvor det kan gies mulighet for at de ulike prosjektene kan inngå i kulturstien

· En enda mer forutsigelig årsplan som viser klart perioder for fag og praksis.

· Unngå at periodene/temaene går helt tett i hverandre, gi litt ”luft” mellom temaene hvor faglærer og studenter kan fordype seg inne på Campus.

· Tema/periode/prosjekt må forberedes nøye hvor fag- og praksislærere i samarbeid med studenter sørger for at de fremstår som meningsfulle også for fagene egenart.

Mappevurdering

Det er gjort spredte forsøk på mappevurdering, og teamene er inneforstått med at eksamensordningen nå må revurderes. 

· PTP utvikler eget nettsted for å synliggjøre studentenes arbeid i løpet av 1. studieår.

· I enkelte fag fungerer vurderingen både som en prosess og som produkt. Studentene leverer produkter (f.eks formingsarbeid, matematikkoppgaver, teaterpresentasjoner) underveis.

· Meget gode erfaringer med å la studentene komme i gang med skriving tidlig i studiet

Forslag til forbedringer:

· Hvert fag kan evaluere egne saker i kulturstien, for eksempel leirefigurer i forming.

· Norsk foreslår muntlig individuell eksaminasjon knyttet til kulturstien

· Felles nettsted som viser fagenes prosesskrav til studentene

· Hva med å la teaterprosjektet inngå i vurderingsordningen og erstatte den en ukes lange prosjekteksamen på forsommeren?

IKT

· Det savnes en differensiering av studentens arbeid som en presentasjon mot det ytre publikum og studentens behov for å uttrykke seg over nettet.

· De enkelte faglige nettsted har bidratt til kontinuitet i faget (pedagogikk)

· Class Fronter har gitt rom for å orientere hverandre på alle plan. Meget gode erfaringer med meldingstjenesten og muligheten for å legge inn dokumenter og vise til aktuelle internettlenker.

· Meget krevende å gi veiledning over e-post når vi har så mange studenter å forholde oss til.

· Bedre erfaringer med e-post som supplement i veiledningen i praksis, her er det en-til-en.

· Flere fag har en karakter som gjør det problematisk å rapportere over nettet.

Forslag til forbedringer:

· hvordan arbeide for at kulturstien kan presenteres på nettet

· utvikle databasesamtalen i tilknytning til norsk

· REFERENTENS KOMMENTAR ETTER SAMTALER MED PRAKSISLÆRERE: gi praksislærere informasjon om betydningen av å bruke e-post som støtte i veiledningsprosessen og gi dem redskaper, både veiledningspedagogiske og tekniske, som f.eks hvordan de kan bruke ”Spor endringer” og hvordan de kan veilede utfra praksisfortellinger.

Samgang av praksis og fag

Det er gjort mange ulike erfaringer som har styrket fagenes plass, men som også har gitt fagene en opplevelse av å blir svekket. På samme måte som det ekte pedagogiske arbeidet i praksis ikke har blitt vektet slik vi har intensjoner om. 

· Studentene har hatt en tendens til å konsentrer seg mye om fagoppgaver og mindre i det direkte arbeidet med barna. Dette er et alvorlig paradoks. Vi ønsker at studentene utvikler seg  til faglig sterke førskolelærere med blikk for barna, det er jo for barna de utdanner seg.

· Mange av oppgavene var godt faglig profilert

· Fagene ble leverandører av opplegg

· Flere fag er av den art at det i seg selv er praksisnært, om enn ikke direkte med barn i barnehagen

· Praksisfeltet uttrykker glede over innovasjonen i førskolelærerutdanningen, og poengterer at de ennå vakler mellom nye arbeidsmåter og en hang til å henge fast ved det gamle.

· Praksisfeltet har ikke grepet anledningen til å være medskapere slik det er organisert gjennom arbeidsgruppene. Dette kan ha sammenheng med at endring tar Tid, at feltet har Tradisjon på å ta imot ”ordre” fra HSH og mangler Trygghet i å markere seg overfor et sterkt fagpersonalet ved HSH. Det har også sammenheng med at det har hendt at faglærere rett og slett ikke har innkalt praksislæreren til samarbeidsmøte i arbeidsgruppene. Dette er ikke vanskelig å forbedre. 

· Det foregår et mangfold av arbeid med estetiske uttrykk i barnehagene, noe som har vært problematisk for faglærer å få øye på.

· Det uttrykkes en positiv holdning til at arbeidet er blitt styrket rent kollegialt, og den individualistiske kulturen er noe nedtonet. 

· Positivt med skriveoppgaver i tilknytning til praksis hvor dette kan inngikk i mappevurdering (matematikk).

Forslag til forbedringer:

· Faglige økter både før og etter praksisperioder, en faglig innramming rundt praksis

· Forsterke samarbeidet mellom partnerbarnehagene og faglærere ved for eksempel å:

· informere bedre om praksisfeltets mulighet til å være gjester i fagene på Campus og om at de kan invitere faglærere til sin barnehage, gi faglæreren oppdrag.

· forsterke praksislærernes medskaping av fagprofilerte oppgaver i praksis slik at oppgavene fremstår også som oppgaver fra praksis, og ikke fra ”skolen”

· formalisere samarbeidet om hvilke faglige krav vi skal stille studentene.

· Forplikte faglærer i forhold til praksis

· Systematiser bedre oppgaver i tilknytning til praksis og fag, og legge til rett for praksislærers betydning som lærer og støttespiller ved slike oppgaver.

· Klart ønske fra alle parter om to ukers praksisperioder. Dette vil gi studentene større ro, samt at faglærerne har større slingringsrom til sin deltakelse i praksis 

· Praksisfeltet må synliggjøre mer det faglig-pedagogisk arbeid gjennom at den tause kunnskapen verbaliseres overfor både faglærere og studenter.  

· Er det ønske om å differensiere sterk praksistilknytning og sterk faglig forankring gjennom at f.eks flerfaglige opplegg har tydeligere praktisk fokus i konkrete overskrifter og ved at faglige dypdykk kan tillates i enkelte perioder?  

Veiledning

· Det er gjort verdifulle erfaringer med veiledning i grupper/kollegaveiledning i PTP. Økt kompetanse i både veiledning og vurdering kan gjøre mindre avhengige lærerne og det er en operasjonalisering av begrepet ”ansvar for egen læring”. Samtidig gir medlæringen studentene uvurderlige erfaringer som er helt nødvendige i profesjonen.  

· Udelt positive erfaringer med to lærer i veiledning i prosjektene. Det uttrykkes at lærerne har lært mye av hverandre og har kunne utfylle hverandre i forhold til det studentene arbeider med.

Forslag til forbedringer:

· formaliseres i forhold til de ulike fagene

Erfaringer og forslag til forbedringer fra utviklingsteamet FLU 2 – studieåret 2001/2002:

Perioder

En del sammenfallende erfaringer som fra F1, med følgende tillegg: 

· Studentene har uttrykt at det gikk for lang tid fra perioden hvor de arbeidet med fagene til eksamen.

· Gode erfaringer med periodene i forhold til faglig-pedagogiske oppgaver knyttet til praksis.

· Perioden ble for korte og hektiske, og det ble for norskfaget vanskelig å finne en meningsfull plassering av sitt innhold

· Periodene avdekket stort behov å trekke opp flere grenseoppganger mellom de ulike fagene, spesielt samfunnsfag, pedagogikk og religion/etikk.

· Dilemmatenkning også her: ønsket om å opprettholde faglige krav som struktur, innhold, ideer og erfaringer samtidig som den økte satsingen på tilknytning til praksis og fordypning i perioder gir studentene større mulighet til faglig utprøving i praksis.

Forslag til forbedringer:

· Revurdere hvilke element som skal inn i 2. studieår, f.eks om norsk og matematikk skal samarbeide i 2. året i forhold til grunnskolepraksis

· Vurdere en tettere kobling mellom pedagogikk, samfunnsfag og norsk.

· Være mer observant på faren ved at fagenes plassering i en temablokk kan fremstå kunstig og dermed mister det effekten av å skape mening for studentene.

· Avklare hvilke områder som arbeides med i de ulike fagene som f.eks samfunnsfag, pedagogikk og religion/etikk.

· Arbeide bedre med flerfagligheten.

· Informere studentene bedre om at de som representanter i ulike arbeidsgrupper og utvalg sitter som representanter for hele kullet og må derfor ha jevnlig klasse/kullmøter slik at de kan tale alles sak, og ikke bare egne.

Mappevurdering

Det er gjort spredte forsøk på mappevurdering, og teamene er inneforstått med at eksamensordningen nå må revurderes. 

Forslag til forbedringer:

· Organisere periodene bedre i forhold til mappevurdering

· Benytte periodeoppgavene bedre og se disse som ledd i en samlemappe

· Øke dynamisk tenkning av fag og legge bedre til rette for evalueringer underveis

IKT

· Samme erfaringer som F1-teamet. 

Samgang av praksis og fag

· Det ble uttrykt bekymring over tapet av kontakt med praksisfelte i 2. studieår. Årsakene er foreløpig ukjente.

Forslag til forbedringer:

· se forslag fra F1.

LUA  - Lokalt UviklingsArbeid

· Spennende og interessant arbeid

· Veiledning over e-post har tatt uforholdsmessig mye tid, studentene har en tendens til å klikke på send-knappen før de har tenkt seg om.

· Studentene arbeider for mye her - og - nå. Dette kommer til uttrykk ved at de sender et spørsmål i sene kveldstimer og forventer svar nesten med det samme.  

· Dette LUA-prosjektet bekreftet med all tydelighet at gruppestørrelse har stor betydning både for samarbeidet og for det faglige utbytte.

· Notat om LUA slik det stod pr.20.11.01. er lagt ut på nettet.

Forslag til forbedringer:

· veiledere, studenter og praksisfelt må møtes tidligere i prosessen

· partnerbarnehagen må legge føringer for temavalg i LUA. Basisgruppen må tone seg inn i forhold til dette.

· tydeliggjøre hvordan vi ønsker veiledningen og avklare for studentene at de forholder seg til lærere som har ansvar for oppfølging av gjerne 100 studenter, ikke bare de fem i gruppen. Dette innebærer at de må vente på svar når de sender e-post, og sende grunnlag for veiledning noen dager i forveien når de skal ha ATA-veiledning.

· Faglærer må tydeligere inn som fagkonsulent, ikke som hovedveileder

Stord, 29.05.02.

Margrethe Jernes

ps. her er Flu2-saksarkiv og må betraktes som et arbeidsredskap i prosessen.
HSH   

